Publication: Magyar Közlöny
Issue: MK-2005-155 (Year: 2005, Number: 155)
Era: 2004-2010
Section: számviteli törvény szerinti egyes egyéb szervezetek beszámoló készítési és könyvvezetési kötelezettségének sajátosságairól szóló 224/2000. (XII. 19.) Korm. rendelet alapján. A Közalapítvány a beszámolóját a honlapján, a Magyar Felsõoktatás vagy a SANSZ címû folyóiratban hozza
Paragraph Index: 1836

a) A Kuratórium üléseit szükség szerint, de legalább évente két alkalommal tartja, biztosítva a Közalapítvány rendeltetésszerû mûködését. A Kuratórium összehívása írásban történik. A Kuratórium összehívását bármely tag kezdeményezheti az elnöknél, de azt az elnök, akadályoztatása esetén az alelnök hívja össze. Rendkívüli ülést kell összehívni, ha a Kuratórium elnöke így dönt, továbbá ha a tagok 2/3-a azt írásban a napirend megjelölésével kéri. Az ülés napirendjét – az elnök javaslata alapján – a Kuratórium fogadja el, az ülést megelõzõ ülések napirendi döntései alapján és annak figyelembevételével. Az ülések összehívása során a meghívókat a napirendi pontokkal, valamint az ülések anyagaival, az ülést megelõzõ 8 nappal, a kuratóriumi tagoknak és a Felügyelõ Bizottságnak el kell juttatni.

Source: https://magyarkozlony.hu/hivatalos-lapok/e990656e3d33bb5620d700fb640491f54ac81014/dokumentumok/67f231508ac781d174ae6576a9e819cf2d31d832/letoltes